Eldor Shomurodov IFFHS reytingida Lionel Messini ortda qoldirdi

IFFHS – Xalqaro futbol tarixi va statistikasi federasiyasi 2019 yilning 1 yanvaridan 31 dekabriga qadar xalqaro musobaqalarda eng ko`p gol kiritgan futbolchilar reytingini e`lon qildi. 
Ushbu reytingga 34 futbolchi kiritilgan bo`lib, ularning ko`rsatkichlari o`z mamlakati terma jamoasi va klub safida xalqaro bahslarda kiritgan gollari bo`yicha tuzib chiqilgan.
E`tiborlisi, ushbu reytingdan hamyurtimiz Rossiyaning “Rostov” klubi hujumchisi Eldor Shomurodov ham joy oldi. Iqtidorli futbolchimiz o`tgan yilda O`zbekiston milliy terma jamoasi safida umumiy hisobda 13 ta gol kiritdi. Shomurodov to`p surayotgan “Rostov” evrokuboklardan tashqarida qolganligi uchun klubi safida xalqaro uchrashuvlarda ishtirok etolmagan bo`lsada, terma safidagi gollari unga bu reytingning 11-pog`onasidan joy olishida xizmat ko`rsatdi.
Eldor Shomurodov reytingda jahon futboli yulduzi, 2019 yilning eng yaxshi futbolchisi Lionel Messini ortda qoldira oldi. Shuningdek, hamyurtimiz osiyolik yulduzlar Son Hyon Min va Sardor Azmundan ham oldinda joylashgan.
Reytingning birinchi pog`onasini Portugaliya terma jamoasi va “Yuventus” klubi hujumchisi Krishtianu Ronaldu 21 ta gol bilan qo`lga kiritdi. Ikkinchi va uchinchi o`rinlarda 19 tadan gol bilan Ali Mabxut va Harri Keyn joy olishdi.
 2019 yilda xalqaro maydonda eng ko`p gol urgan futbolchilar: (01.01.2019 – 31.12.2019)